.

*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*14. számú előterjesztés*

Bátaszék Város Önkormányzat Képviselő-testületének 2022. február 15-én

16 órakor megtartandó ülésére

Döntés Bátaszék Város Önkormányzata Képviselő-testületének a településkép védelméről szóló 21/2017. (XII. 29.) önkormányzati rendelete 2. számú módosításáról

|  |
| --- |
| **Előterjesztő:** Dr. Bozsolik Róbert polgármester  **Készítette**: Bozsolik Zoltán mb. városüzemeltetési irodavezető    **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  valamennyi bizottság |

**Tisztelt Képviselő-testület!**

A településkép védelméről szóló 21/2017. (XII. 29.) önkormányzati rendelet többek között tartalmazza azt a város teljes közigazgatási területén betartandó általános építészeti követelményként, hogy (16.§ (3) pont) hullámpala, bitumenes hullámlemez, műanyag és fém anyagú sík-, hullám- és trapézlemez, mázas kerámia, nádfonat és nádpalló anyagú kerítés nem építhető.

Lakossági igény fogalmazódott meg a tekintetben, hogy fém anyagú sík-, hullám- és trapézlemez is beépíthető legyen. Indoka a bekerülési ár, a kivitelezés egyszerű technológiája, a tartósság, a közel nulla karbantartási költség és esztétikus is.

A rendelet 16.§ (1) pontja szerint (szintén a város teljes közigazgatási területén betartandó általános építészeti követelményként) tetőfedő anyagként gazdasági terület és mezőgazdasági üzemi terület kivételével cserepes lemez, hullámpala, bitumenes hullámlemez, meglévő palatetőre ráragasztott bitumenes lemezes felújító technika nem alkalmazható.

A beépítésre szánt lakóterületen elhelyezhető épület - a lakó rendeltetésen kívül – pl.:

*a)* kereskedelmi, szolgáltató,

*b)* hitéleti, nevelési, oktatási, egészségügyi, szociális,

*c)* kulturális, közösségi szórakoztató,

*d)* szállás jellegű,

*e)* igazgatási, iroda és

*f)* sport

rendeltetést is tartalmazhat.

A fenti rendeltetésű új épületek építésekor is a rendelet e pontját figyelembe kell venni. Szintén a lakosság részéről igény merült fel, hogy a közterületről már nem látható tetőszerkezetek és tetőfedések esetén tetőfedő anyagként lemezfedés is alkalmazható legyen. Mivel közterületről ezek nem láthatók, az adott utcaképet nem befolyásolják.

Az előterjesztés melléklete szerinti térképen látható azon településrész/utcaszakaszok, melyen továbbra is fontosnak tartjuk a korábbi – szigorúbb – szabályozás megtartását, tekintettel az építészeti értékekre.

A fentiekre tekintettel javasoljuk a rendelet módosítását az alábbiak szerint:

1.)

Hatályos szöveg:

**16.§**

(1)Tetőfedő anyagként gazdasági terület és mezőgazdasági üzemi terület kivételével cserepes lemez, hullámpala, bitumenes hullámlemez, meglévő palatetőre ráragasztott bitumenes lemezes felújító technika nem alkalmazható.

(2)A Város belterületén gerendaház, rönkház nem építhető.

(3)Hullámpala, bitumenes hullámlemez, műanyag és fém anyagú sík-, hullám- és trapézlemez, mázas kerámia, nádfonat és nádpalló anyagú kerítés nem építhető.

Módosított szöveg:

**16.§**

(1)Tetőfedő anyagként gazdasági terület és mezőgazdasági üzemi terület kivételével, hullámpala, bitumenes hullámlemez, meglévő palatetőre ráragasztott bitumenes lemezes felújító technika nem alkalmazható.

(2)A Város belterületén gerendaház, rönkház nem építhető.

(3)Hullámpala, bitumenes hullámlemez, mázas kerámia, nádfonat és nádpalló anyagú kerítés nem építhető.

2.)

Hatályos szöveg:

18.§(1) c) Utcai kerítésként legfeljebb 1,80 m magas, a lakóépülettel és lábazatával azonos színezésű, épített, vakolt, vagy nyerstégla tömör kerítés építendő, fa anyagú tömör kapuval.

Módosított szöveg:

18.§(1) c) Utcai kerítésként legfeljebb 1,80 m magas, a lakóépülettel és lábazatával azonos színezésű, épített, vakolt, vagy nyerstégla tömör kerítés építendő, fa anyagú tömör kapuval a Budai utcában (111. házszámig), a Szabadság utcában, a Szent István téren, a Szentháromság téren, a Hősök terén.

3.)

Hatályos szöveg:

**18.§** (2) c) Hagyományos natúr vörös színű égetett agyag cserépfedéstől eltérő tetőfedő anyag nem használható.

Módosított szöveg:

**18.§** (2) c) Hagyományos natúr vörös színű égetett agyag cserépfedéstől eltérő tetőfedő anyag utcai épületen, valamint utcával párhuzamos gerincű udvari épület esetén a telken álló egyetlen épületen sem használható.

4.)

Hatályos szöveg:

19.§ (1) c) Utcai kerítésként legfeljebb 1,80 m magas, a lakóépülettel és lábazatával azonos színezésű, épített, vakolt, vagy nyerstégla tömör kerítés létesítendő, fa anyagú tömör kapuval.

Módosított szöveg:

19.§ (1) c) Utcai kerítésként legfeljebb 1,80 m magas, a lakóépülettel és lábazatával azonos színezésű, épített, vakolt, vagy nyerstégla tömör kerítés létesítendő, fa anyagú tömör kapuval a Szabadság utcában.

5.)

Hatályos szöveg:

19.§ (2) d) Hagyományos natúr vörös színű cserépfedéstől eltérő tetőfedő anyag nem használható.

Módosított szöveg:

**19.§** (2) d) Hagyományos natúr vörös színű égetett agyag cserépfedéstől eltérő tetőfedő anyag utcai épületen, valamint utcával párhuzamos gerincű udvari épület esetén a telken álló egyetlen épületen sem használható.

6.)

Hatályos szöveg:

20.§ (1) c) Utcai kerítésként legfeljebb 1,80 m magas, a lakóépülettel és lábazatával azonos színezésű, épített, vakolt, vagy nyerstégla tömör kerítés létesítendő, fa anyagú tömör kapuval.

Módosított szöveg:

20.§ (1) c) Utcai kerítésként legfeljebb 1,80 m magas, a lakóépülettel és lábazatával azonos színezésű, épített, vakolt, vagy nyerstégla tömör kerítés létesítendő, fa anyagú tömör kapuval a Kossuth Lajos utcában.

7.)

Hatályos szöveg:

20.§ (2) d) Hagyományos natúr vörös színű cserépfedéstől eltérő tetőfedő anyag nem használható.

Módosított szöveg:

**20.§** (2) d) Hagyományos natúr vörös színű égetett agyag cserépfedéstől eltérő tetőfedő anyag utcai épületen, valamint utcával párhuzamos gerincű udvari épület esetén a telken álló egyetlen épületen sem használható.

8.)

Hatályos szöveg:

21.§ (1) c) Utcai kerítésként

ca) utcafronton álló lakóépület esetén legfeljebb 1,80 m magas, a lakóépülettel és lábazatával azonos színezésű, épített, vakolt, vagy nyerstégla tömör kerítés létesítendő fa anyagú tömör kapuval

cb) előkert esetén legfeljebb 1,50 m magas, ezen belül legfeljebb 50 cm magas vakolt, vagy nyerstégla lábazatra épített, álló osztású fa, vagy fémpálcás kerítés, a kerítéssel azonos megjelenésű kapuval

létesítendő.

Módosított szöveg:

21.§ (1) c) Utcai kerítésként

ca) utcafronton álló lakóépület esetén legfeljebb 1,80 m magas, a lakóépülettel és lábazatával azonos színezésű, épített, vakolt, vagy nyerstégla tömör kerítés létesítendő fa, vagy fém anyagú tömör kapuval

cb) előkert esetén legfeljebb 1,50 m magas, ezen belül legfeljebb 50 cm magas vakolt, vagy nyerstégla lábazatra épített, álló osztású fa, vagy fémpálcás kerítés, a kerítéssel azonos megjelenésű kapuval

létesítendő.

9.)

Hatályos szöveg:

21.§ (2) d) Hagyományos natúr vörös színű cserépfedéstől eltérő tetőfedő anyag nem használható.

Módosított szöveg:

**21.§** (2) d) Hagyományos natúr vörös színű égetett agyag cserépfedéstől eltérő tetőfedő anyag utcai épületen, valamint utcával párhuzamos gerincű udvari épület esetén a telken álló egyetlen épületen sem használható.

A módosítások a főépítésszel egyeztetésre kerültek.

**Határozati javaslat:**

**a településkép védelméről szóló 21/2017. (XII. 29.) önkormányzati rendelet 2. számú módosítására**

Bátaszék Város Önkormányzatának Képviselő-testülete

1. *a településfejlesztési koncepcióról, az integrált településfejlesztési stratégiáról és településrendezési eszközökről, valamint egyes településrendezési sajátos jogintézményekről* szóló 314/2012. (XI. 8.) Korm. rendelet (a továbbiakban: **korábbi EljR.**) 43/A. § (1) bekezdése alapján dönt arról, hogy *a város településkép védelméről* szóló 21/2017. (XII. 29.) önkormányzati rendeletét (a továbbiakban: TKR) az alábbi pontokban módosítani kívánja:
2. az épületek tetőhéjazata anyaghasználatának felülvizsgálata,

ab) az utcai kerítések anyaghasználatának felülvizsgálata

1. felhatalmazza a Polgármestert az a) pontban foglalt módosítás előkészítése érdekében, hogy

ba) a TKR társadalmi egyeztetését *a veszélyhelyzet megszűnésével összefüggő átmeneti szabályokról és a járványügyi készültségről* szóló 2020. évi LVIII. törvény 165. § (2) bekezdés b) pontja szerint - *Bátaszék város településfejlesztési, településrendezési és településképi feladataival összefüggő partnerségi egyeztetés szabályairól* szóló 9/2017. (IV. 28.) önkormányzati rendeletben foglalt, a partnerségi egyeztetés személyes megjelenést előíró szabályaitól eltérően - elektronikus úton folytassa le,

1. a **korábbi EljR.** 43/A. § (6) bekezdés c) pontja szerint az elkészült rendelet-tervezetet küldje meg véleményezésre az eljárásban érintett államigazgatási szerveknek.

*Határidő: folyamatos*

*Felelős*: dr. Bozsolik Róbert polgármester

*Határozatról értesül*:

Bátaszéki KÖH városüz. iroda

Béres István települési főépítész

irattár